
 30.7.2015
 BG
 Официален вестник на Европейския съюз
 L 202/44
 РЕШЕНИЕ НА СЪВМЕСТНИЯ КОМИТЕТ НА ЕИП
 No 192/2014
 от 25 септември 2014 година
 за изменение на приложение XI (Електронни комуникации, аудио-визуални услуги и информационно общество) и на протокол 37 (съдържащ списъка, предвиден в член 101) към Споразумението за ЕИП [2015/1260]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално членове 98 и 101 от него,
 като има предвид, че:
 (1)
 Решение C(2014) 462 на Комисията от 3 февруари 2014 г. за създаване на група на европейските регулатори за аудио-визуални медийни услуги следва да бъде включено в Споразумението за ЕИП.
 (2)
 За да се осигури доброто функциониране на Споразумението за ЕИП, протокол 37 към него трябва да обхване и групата на европейските регулатори за аудио-визуални медийни услуги, която е създадена по силата на Решение C(2014) 462 на Комисията, и да се измени приложение ХI, така че да се уточняват процедурите за асоцииране към тази група.
 (3)
 Приложение ХI и протокол 37 към Споразумението за ЕИП следва да бъдат съответно изменени,
 ПРИЕ НАСТОЯЩОТО РЕШЕНИЕ:
 Член 1
 След точка 5р (Директива 98/84/ЕО на Европейския парламент и на Съвета) от приложение XI към Споразумението за ЕИП се вмъква следното:
 „5с.
 C(2014) 462: Решение C(2014) 462 на Комисията от 3 февруари 2014 г. за създаване на група на европейските регулатори за аудио-визуални медийни услуги.
 За целите на настоящото споразумение разпоредбите на това решение се четат със следната адаптация:
 в член 4, параграф 1 думите „и представител на Надзорния орган на ЕАСТ“ се вмъкват след думата „Комисия“.
 Условия за асоциирането на държавите от ЕАСТ в съответствие с член 101 от Споразумението:
 държавите от ЕАСТ участват изцяло в група на европейските регулатори за аудио-визуални медийни услуги с изключение на правото да гласуват.“
 Член 2
 След точка 38 от протокол 37 към Споразумението за ЕИП се вмъква следната точка:
 „39.
 Групата на европейските регулатори за аудио-визуални медийни услуги (Решение C(2014) 462 на Комисията от 3 февруари 2014 г. за създаване на група на европейските регулатори за аудио-визуалните медийни услуги).“
 Член 3
 Текстовете на Решение C(2014)462 на Комисията на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 4
 Настоящото решение влиза в сила на 26 септември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (1).
 Член 5
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 25 септември 2014 година.
 За Съвместния комитет на ЕИП
 Председател
 Kurt JÄGER
 (1) Без отбелязани конституционни изисквания.
 